Det europeiske flagg

miniatyr|Minnemynt fra 2015, utgitt i forbindelse med tredveårsjubileumet for flaggets bruk som EU-flagg. Bildet viser en kypriotisk 2 euro-mynt.
Det europeiske flagget, eller EU-flagget, er et flagg som består av tolv gylne stjerner i sirkel på blå bakgrunn. 

Flagget ble i 1955 tatt i bruk av Europarådet og var ment å representere hele Europa, og ikke spesielle organisasjoner. I 1986 tok også den europeiske union (EU) flagget i bruk, etter å ha fått oppfordring og tillatelse fra Europarådet. Flagget benyttes nå av begge organisasjoner. 

Stjernene er plassert i sirkel for å symbolisere enhet, samhold og harmoni blant de europeiske folk. Antallet stjerner har alltid vært det samme og forklares som et symbol på perfeksjon. 

Tredveårsjubileimet for bruken av flagget som EU-flagg ble feiret i 2015 ved at det ble utgitt en felles minnemynt i alle euroland med et motiv tegnet av Georgios Stamatopoulos ved Hellas’ nasjonalbank. 

 Uoffisiell tolkning 
Arsene Heitz som på fransk side regnes blant designerne av flagget i 1955, uttalte mange år senere at stjernemotivet og blåfargen i flagget var inspirert av jomfru Maria som var Jesu mor. I kristen kunst er hun ofte avbildet med en krans av tolv stjerner og på blå bakgrunn. Dette henspiller på kvinnen som viste seg på himmelen med en krans av tolv stjerner på hodet, i Johannes' åpenbaring kapittel 12 vers 1. Det er imidlertid omstridt om det er en slik forbindelse mellom mariasymbolet og det europeiske flagget.

 Referanser 

 Eksterne lenker 

 The European Flag fra Europarådet
 50th anniversary of the European flag fra Europarådet

Kategori:Europarådet
Kategori:Den europeiske unions symboler
Kategori:Flagg
Kategori:Symboler